b'\n_START_ARTICLE_\nStater\n_START_PARAGRAPH_\nStater (gresk: \xcf\x83\xcf\x84\xce\xb1\xcf\x84\xce\xae\xcf\x81, bokstavelig betydning \xc2\xabvekt\xc2\xbb) var i antikken en gresk myntenhet som tilsvarte to drakmer (iblant fire etter enkelte kilder). Den ble ogs\xc3\xa5 kalt \xc2\xabdobbeldrakmer henholdsvis \xc2\xabtetradrakme\xc2\xbb. Betegnelsen stater blir i dag ogs\xc3\xa5 benyttet for lignende mynter som imiterte greske statere og preget andre steder i antikkens Europa._NEWLINE_Stateren ble preget i s\xc3\xb8lv, gull eller en form av legering og hadde forskjellig vekt fra bystat til bystat. Mynten kunne ha forskjellige motiv p\xc3\xa5 fram- og bakside eller i blant stanset slik at samme motiv forekom p\xc3\xa5 begge sidene i lav- respektive h\xc3\xb8yrelieff.'